เปิดศูนย์ลดอุบัติเหตุทางถนนช่วงสงกรานต์ ปี 2566 ตั้งเป้าลดสถิติผู้บาดเจ็บและเสียชีวิตได้ร้อยละ 5 จากปีที่ผ่านมา
พลตำรวจเอกดำรงศักดิ์ กิตติประภัสร์  ผู้บัญชาการตำรวจแห่งชาติ กล่าวก่อนการประชุมเปิดศูนย์อำนวยการป้องกันและลดอุบัติเหตุทางถนนช่วงเทศกาลสงกรานต์ 2566 โดยคาดการณ์ว่าเทศกาลสงกรานต์ปีนี้จะมีรถยนต์บนท้องถนนมากกว่าสงกรานต์ปี 2565 ประมาณร้อยละ 5-6 จึงได้กำชับมาตรการด้านการอำนวยความสะดวกด้านการจราจร เพื่อให้การเดินทางเป็นไปอย่างคล่องตัว และมาตรการรักษาความปลอดภัยกับทุกฝ่ายที่เกี่ยวข้อง ทั้งมาตรการห้ามรถบรรทุกวิ่งในช่วงเวลาที่ประชาชนเดินทาง แต่หากมีเหตุจำเป็นสามารถขออนุญาตกับตำรวจทางหลวงได้ รวมทั้งการเปิดช่องทางพิเศษ ในจุดที่การจราจรติดสะสมทั้งขาไปและกลับ และให้สำรวจพื้นที่จัดงานสงกรานต์ขนาดใหญ่เพื่อวางมาตรการดูแลความปลอดภัย โดยในปีนี้ตั้งเป้าลดสถิติผู้บาดเจ็บและเสียชีวิตในช่วงเจ็ดวันอันตรายให้ลดลงร้อยละ 3 เมื่อเทียบกับปีที่ผ่านมา ผู้บัญชาการตำรวจแห่งชาติคาดการณ์ว่า ประชาชนจะเดินทางออกต่างจังหวัดมากที่สุดในวันที่ 12 และ13 เมษายนนี้ โดยเมื่อวันที่ 8 และ 9 เมษายนที่ผ่านมาเริ่มมีประชาชนบางส่วนทยอยเดินทางออกต่างจังหวัดบ้างแล้ว สำหรับการเดินทางขากลับนั่น ประเมินว่าจะมีประชาชนเดินทางมากที่สุดในวันที่ 16 และ17 เมษายนตอบตอบทั้งหมดส่งต่อ